طریقت صفویہ

طریقت صفویہ (فارسی: صفویه) ایک صوفی طریقہ تھا جس کی بنیاد کرد نژاد صوفی بزرگ شیخ صفی الدین اردبیلی نے رکھی۔ صفویہ نے چودھویں اور پندرہویں صدی کے دوران شمال مغربی ایران کے سماجی اور سیاسی منظرنامے میں نمایاں کردار ادا کیا اور آگے چل کر صفوی سلطنت کے قیام میں بنیادی حصہ لیا۔

شیخ صفی الدین اردبیلی نے اردبیل میں پرورش پائی۔ پھر حصولِ علم کی خاطر شیراز اور اس کے بعد گیلان کا سفر کیا۔ وہاں انھوں نے شیخ زاہد گیلانی جو سلسلہ زاہدیہ کے شیخ تھے سے ملاقات کی اور ان کے مرید بن گئے۔ بعد ازاں انھوں نے شیخ زاہد گیلانی کی بیٹی سے شادی کی اور ان کی وفات کے بعد طریقۂ زاہدیہ کی شیخیّت (پیشوائی) سنبھالی۔ اسی کے بعد سلسلۂ زاہدیہ کو طریقۂ صفویہ کے نام سے پہچانا جانے لگا۔Newman, Andrew J., Safavid Iran: Rebirth of a Persian Empire, (I.B. Tauris & Co. Ltd., 2006), 152.R.M. Savory. Ebn Bazzaz.Encyclopædia Iranica   V. Minorsky, "The Poetry of Shāh Ismā‘īl I," Bulletin of the School of Oriental and African Studies, University of London 10/4 (1942): 1006–53.

شیخ اردبیلی کی حیثیت اس وقت مزید بڑھ گئی جب انھیں رشید الدین فضل اللہ الہمدانی کی سرپرستی حاصل ہوئی۔ رشید الدین نے ہر سال شیخ اردبیلی کے لیے غذائی سامان فراہم کرنے کی پیشکش کی اور اپنے بیٹے—جو اس وقت اردبیل کا حاکم تھا—کو ایک خط لکھا، جس میں اسے شیخ اردبیلی کے احترام اور اکرام کی تلقین کی۔G. E. Browne, Literary History of Persia, vol. 4, 33–4.

شیخ اردبیلی کی وفات کے بعد صفویہ طریقے کی قیادت ان کے بیٹے صدر الدین موسیٰ کو منتقل ہوئی، جو تیمور لنگ کے ایران پر حملے کے زمانے میں زندہ تھے اور تیمور کی نظر میں بھی باعزت مقام رکھتے تھے۔ ان کے بعد مشیخت ان کے بیٹے خواجہ علی صفوی کو ملی، جنھوں نے پہلے شافعی فقہ کی پیروی چھوڑ کر فقہ جعفری اختیار کر لیا اور صفویہ طریقے کے مرید بھی انہی کے اتباع میں اس فقہی تبدیلی کے ساتھ ہو گئے۔ بعد ازاں صفویہ کی قیادت ایک نسل سے دوسری نسل تک منتقل ہوتی رہی۔

پندرہویں صدی کے وسط میں صفویہ کا رخ خالص دینی سلسلے سے بدل کر عسکری سمت میں ہو گیا، خصوصاً شیخ جنید اور بعد میں ان کے بیٹے شیخ حیدر کی قیادت میں۔ شیخ حیدر نے تو جورجیا کے خلاف جہاد کا اعلان بھی کیا۔ شیخ حیدر کے بیٹے اسماعیل صفوی نے 1501ء میں صفوی سلطنت کا اعلان کیا اور مذہبِ جعفری کو ریاستی مذہب کے طور پر اختیار کیا۔

 حوالہ جات 

زمرہ:شیعہ مکاتب فکر
زمرہ:سلاسل تصوف
زمرہ:صوفیا
زمرہ:صفوی خاندان
زمرہ:شیعہ اثناعشری
زمرہ:فقہ جعفری
زمرہ:شیعی سلاسل تصوف
زمرہ:صدر دفاتر ویکی ڈیٹا سے ماخوذ